રોજબરોજ કરવામાં આવતી પ્રક્રિયાઓ આપણે યાદ નથી કરવી પડતી. આપમેળે થતી હોય છે. અભ્યાસમાં પણ આ વાત લાગુ પડે છે. ગઈકાલે બપોરે શું જમ્યું એ યાદ નથી રહેતું પરંતુ વર્ષો પહેલાના ફિલ્મી ડાયલોગ્સ કે ગીતો યાદ રહે છે. કારણ કે, એમાં આપણી રુચિ છે. હળવાશની પળોમાં જોવાયેલ ફિલ્મ છે. અભ્યાસને પણ રુચિનો વિષય બનાવી હળવાશથી લેવું. હા, તેની મહત્વતાને અવગણવી નહીં. દરેક વિષયને પ્રાધાન્ય આપવું અને દરેક વિષયમાં પારંગત બનવું.